Ab tak "Arrow" mein...
Yeh bekasoor log hain.
Aur har raat is account mein das million dollars daal kar...
tum unki jaan bacha saktay ho.
Satar million dollars.
Nahi.
Is baat ko yaqeeni banaungi ke Vince ki qurbani zaaya nah jaye.
Main un sab ki jaan loongi aur shuruwaat Laurel say karungi.
Laurel!
Tumhara koi nah koi taaluq tou hai meri beti say.
Aur kuch bhi ho jaye main wo tum mein se nikaal kar hi rahunga.
Tumnay meray betay ko insaaf dilwane ke liye jo kuch bhi kiya
uske liye main tumhara shukriya ada karta hun.
Police ki nayi captain meray isharon par chalti hai.
Apnay betay ko mera salaam kehna.
"Kati huwi hansali ki rug."
"Difa kartay huway koi chhot nahi lagi."
Yeh huwa kaisay?
Iron Heights mein qaidiyon kay tabaadlay kay doraan
aik qaidi ne James achanak say pakar liya.
Muhafizon nay jab aakar roka tou dair ho chuki thi.
Aisa karnay ka maqsad?
Us qaidi ne apni zehni beemari ki dawayi nahi li thi.
Humein maalum huwa hai ke usay laga wo apni maa ki jaan le raha tha.
Cayden James ka is tarha qatal hona...
be-maqsad tou nahi lagta.
Uska waqt bura aur us say bhi bura uska naseeb tha, Mr. Mayor.
Bas yahi baat hai.
Tum theek keh rahi ho.
Lekin Cayden James ki zimmaydaari mujh par thi.
Agar aap is baat ki saza kisi ko dena chahtay hain, mujhay dein.
Main is tarha kaam nahi karta.
Bas...
...apna kaam mehnat say karti raho.
Please, please, please.
Aik waqt mein aik sawaal! Aik waqt mein aik sawaal!
Shukriya.
Main samajh sakta hun ke aap ghussay mein hain.
Is baat ka ghussa mujhay bhi hai...
lekin hum iska hal aik dusray pe chila kar nahi nikaal saktay.
Aakhri khabar mainay yeh suni, ke Cayden James mar chuka hai,
lekin jo paisay usne churaye thay wo ab tak aap ko nahi milay hain.
Iska matlab, jo paisay usay humari taraf say diye gaye thay.
Hum ab bhi us raqam ko wapas haasil karnay mein lagay huway hain...
jo shehar say churayi gayi thi.
Humein bas thoray aur waqt darkaar hai.
Hamari maishat doobnay ke qareeb hai.
Agar humein jald paisay nahi milay tou humein sab idaray band karnay parengay.
Schools, sehat o safai, nagahani haalaat ki imdaad, har aik idara.
Theek hai.
Hum wo raqam aglay 48 ghanton mein wapas haasil karke rahengay.
Main aap ko yeh zamanat deta hun.
Main aap sab ko yeh zamanat deta hun.
Shukriya.
Acha tou...
yeh nahi keh rahi ke mujhe tumhara pur-aitemaad hona nahi pasand
lekin kya humein aise waaday karnay chahiye?
Is waqt wo muhaasisb Corto Maltese say wo paisay wapas lekar aaraha hai...
jo Cayden James ke bank account mein jamaah kiye gaye thay.
Tum yahi baat un logon ko bhi bata saktay thay.
Main unko aisi koi yaqeen dihaani nahi karwaunga
jab tak wo raqam shehar ke bank accounts mein nahi ajati.
Mujhay abhi sab say ziada parwa Cayden kay saathiyon ko pakarne ki hai
is say pehlay ke unhein Dinah dhoondle, kyunke wo bohot ghussay mein hai.
-Haan. -Unka kuch pata laga?
John pata laga raha hai. Humein kuch ghanton mein pata lag jayega.
Fikar mat karo. Wo log Laurel ko kuch nahi honay dengay.
-Sahi kaha. -Muhaasib aachuka hai.
Usay andar bhej dou.
Theek hai tou main is bahanay jata hun.
Mujhay mansooba bandi karnay jana hai.
Bohot khoob. Khush-amdeed.
-Tum yahan kya kar rahi ho? -Iske pass saboot hai.
Main bas yaqeen dihani kar rahi hun ke saboot hath say nah nikal jaye.
Qismat tumhara saath de.
Mainay aaj tumhein dekhnay ki tawaqqa nahi ki thi, Lieutenant.
Mainay bhi socha nahi tha, lekin aik masla hogaya hai.
Cayden James ka Corto Maltese wala bank account khaali ho chuka hai.
Khaali ho chuka hai say tumhara kya matlab hai?
Account khaali kar diya hai.
Tamaam 70 million dollars nikaal liye gaye hain.
Humein rasayi milnay say pehlay hi kisi ne saaray paisay nikaal diye.
Kya humein shuba hai ke kisnay nikalay?
Nahi...
lekin meray zehen mein teen logon kay naam hain.
Mainay paise nikale janay walay ashkhaas ki raseedon ki darkhuwast di hai...
lekin us mein kaafi waqt lagega.
Agar humein wo raqam aglay 48 ghanton mein nah mili
tou is shehar kay hukoomati idaron ko taalay lag jayenge.
Main samajh sakta hun
lekin Corto Maltese jaisay tareeqi pazeer mumaliq ke banks
apni ghair-e-shafafiyat ki wajah say janay jatay hain.
Main bohot mazrat chahta hun, Mr. Mayor.
Achi khushboo aarahi hai.
Yeh khushboo physics, mathematics...
aur chemistry par kaam karnay ki aarahi hai.
Felicity mujhay thermodynamics ke baray mein parha rahi hai, aisa hi hai na?
Bilkul theek kaha.
-Aur hum cookies khana chahtay thay. -Narc!
School ke baad tum tou tuition lenay jatay ho, haina?
Hum sab ko ghar bhej diya gaya hai.
Ms. Cho ne kaha ke budget ke saath koi masla hogaya hai.
Kya yeh baat sach hai ke shayad unhein schools band karnay par jayen?
Main puri koshish kar raha hun ke aisa nah ho.
Darasal main Felicity say kisi zaruri baaray mein baat karna chahta tha.
-Main cookies par kaam karleta hun. -Shukriya.
Bolo.
Tumhare chehray pe baarah kyun bajay huway hain.
Kya baat hai?
Wo paisay jo Cayden ne shehar se le kar apne account mein daalay thay
kisi ne uska account khaali kardiya hai.
Wo shakhs zaroor Anatoly, Diaz hoga yaa Laurel hogi.
Koyi aur bhi ho sakta hai jis say hum laa-ilm hain.
Humnay bank say raqam nikalay jane ki raseedon ki darkhwaast di hai lekin...
Corto Maltese mein bohot waqt lag jaayega. Tum chahtay ho main yeh kaam jald karloon.
-Main chahta hun yeh kaam sarkaari lagay. -Haan, main janti hun.
Main pehli baar Corto Maltese mein kaam nahi kar rahi.
Mujhay aik ghantay tak ka waqt dou.
Hey, tumhein nahi lagta yeh aik ittefaaq hai?
Koi Cayden ka qatal karta hai aur uske foran baad hi wo raqam chura li jaati hai.
Wohi shakhs ho sakta hai jisnay Cayden kay betay kay qatal
-ka ilzaam tum par lagaya tha. -Ho sakta hai.
Is waqt main sirf itna janta hun
ke agar mujhay yeh raqam 48 ghantay mein nahi mili
tou is shehar ke log meray liye mushkil paida kardengay.
Anatoly ka kuch pata chala?
Sirf Bratva ke logon say baat ki jinhein kuch maloomaat nahi.
Tum log batao?
Mujhay Diaz ka sooragh laganay mein bohot mushkil paish aarahi hai.
-Laurel ke saath bhi kuch aisa hi hai. -Is baat ki tou tasalli hai...
ke dusri team bhi unka pata laganay mein joote huway hain.
Mainay pata laganay ki koshish ki magar kuch haasil nahi huwa.
Woh khufiya maalumaat humein bata nahi rahay hain
aur hum bhi sirf apnay tak hi rakh rahay hain.
Maloomaat faraham karne ke liye hum un par bharosa nahi kar saktay.
Aur isi liye mujhay Cayden James ka bank wala shosha chorna para.
Chota sa soraagh humein us shakhs tak pohoncha sakta hai
jo unke liye kam karta hai.
Shakhs aik hai yaa aik say zaaid?
Aur tumnay sahi socha. Main tumhare aur Laurel ke beech
jo chal raha hai, usi ki baat kar raha hun.
Haan, hum aik dusray ke baal tou nahi sanwaar rahe, Curtis.
Lekin tum badla lenay ke liye tooli huwi ho aur mujhay...
is baray mein acha mehsoos nahi ho raha.
Mujhsay jald-az-jald City Hall mein mulaqaat karo!
Mujhay jana hai.
Lagta hai humein churayi gayi raqam ka sooragh mila hai.
Tumhein is cheez say koi masla tou nahi?
D ke Laurel ko talaash karnay say?
Chalo pehlay is raqam ka jhanjhat khatam kartay hain.
Phir hum Dinah say niptengay.
Tumhein yaqeen nahi aega.
Bank ne darkhwaast shuda paise ki raseed
aur uske saath security footage bhi bhej di hai.
Ghair-yaqeeni baat hai.
Kya pata chala?
Is aurat ne account tak rasayi haasil ki.
Raqam nikaalay janay wale log mein iska naam Siu Jerk Jai aaraha hai.
Is aurat ne saari raqam bearer bonds mein nikaali.
Bohot khoob, Jay.
Hum yeh maamla sambhaal lengay. Shukriya.
Zaroor yeh kaam Felicity ne hi kiya hoga.
Haan, usi ne kiya yeh sab.
Waisay, khud ko is cheez mein dakhailnay ka shukriya.
Haan, zaroor.
Warna tum mujhe kabhi yeh maloomat batatay hi nahi.
Main nah batata kyunke main nahi maanta ke tum dhang say kaam logi.
Aur wo kis tarha kartay hain?
Laurel ko pyaar say paisay wapas denay ka kahun?
Uski jaan nah le kar.
Dinah.
Main samajh sakta hun ke tum takleef mein ho.
Main samajhta hun.
Main ye samajhta hoon ke kisi ko qatal na karne ke bolne ke mamle mein,
mujh par yaqeen karna mushkil hai.
Lekin yeh sheher maali borhaan ki taraf barh raha hai
aur humein isay theek karnay ka koi raasta dhoondna hoga.
Laurel tumhein wo paisay kabhi nahi degi.
-Tum yeh baat keh nahi sakti. -Haan, mujhay pata hai...
kyunke main janti hun ke jab bhi tum uski taraf dekhte ho...
tumhein usmein wo Laurel yaad ati hai jis say tum pyaar kartay thay.
Aur isi liye tum wo aisa qadam kabhi nahi uthaogay
-jis say wo paisay wapas mil sakein. -Aur aisa tum kar logi?
Aik baat samajhlo...
main kabhi bhi tumhein wo hudood paar nahi karnay dunga.
Agar tum mujhay dhamki de rahe ho, Oliver...
tou yaad rakhna ke tum wo cheez karke bhi dikha sako.
Araam say, araam say.
Tum apne taankay khol dogi.
Kaisa mehsoos kar rahi ho?
Jaisay mere pait mein kisi ne goli maar di ho.
Main kahan hun?
Tum aisi jagah par ho jahan tumhein koi nahi dhoond sakta.
Khair humein itna tou pata tou lag gaya ke wo 70 million dollars kon le gaya hai.
Agar hum is aurat ko dhoond lein tou humein paise bhi mil jayenge.
Quentin, main janta hun hum is baray mein baat kar chukay hain,
lekin durustgi ke liye puch raha hun, tumnay hi usay aakhri baar dekha tha na.
Haan, waisay... Mainay usay theek say nahi dekha tha.
-Sahi. -Jaisa ke mainay tumhein bataya
Dinah ko uska nishaana lenay ka moqa mila tha
jaisay hi Laurel ne apni cheekh say humein behosh kar diya tha.
Aur haan, jab main hosh mein aaya tou Laurel wahan nahi thi.
Tou kya humein pura yaqeen hai ke Dinah ka nishaana sahi laga?
Nahi.
Usnay jay-e-wardaat pe khoon ka koyi wazeh nishaan nahi chora.
Hum wahan ja kar chemical se jaiza kar saktay hain
-dekhnay ke kuch reh tou nahi gaya. -Haan, hum aisa kar saktay hain.
Suno, darasal....
Koi baat hai jo mujhe lagta hai tumhein batani chahiye.
Jis dauraan Cayden James ne puray sheher ko yargamaal banaya huwa tha,
Laurel ne mera peecha karna shuru kiya, theek hai?
Yeh James ke mujhay aghwa karnay ke baad ki baat hai.
Aur phir mainay us say baat shuru ki.
Mainay uske saath raabta barhanay ki koshish ki.
Jo usnay Dinah ke boyfriend ke saath kiya uske baad
kya humein pura yaqeen hai ke us par koyi asar huwa hoga?
Darasal, asar ho bhi sakta hai.
Jab hum jay-e-wardaat pe uske bag ki talashi li...
tou usmein tumhari...
-aur Laurel ki aik tasweer thi. -Wo tasweer mainay usay di thi.
Khair, mera mudda yeh hai
ke agar wo abhi tak isi sheher mein hi hai
tou shayad wo mujhay dhoodne yaa raabta karne ki koshish karegi.
Yaa alvida kehnay ayegi.
Mera matlab, is mein kaafi waqt lagega, lekin...
Main muttafiq hun, lekin mujhe yeh bhi nahi lagta
ke humein itnay nakhre karne chahiye. Tou...
Main ghar jaa raha hun.
Agar wo mujhe akela dekhegi tou uske liye mujhse milna asaan hoga.
Agar wo tumsay milnay aati hai
usay John aur meray anay tak wahan rukay rakhna.
Haan, zaroor. Theek hai.
Lekin kya tum chahtay ho ke main tumhare saath backup ke tor pe chalun?
Nahi, nahi.
Jaisa ke tumnay kaha, zaroori nahi hai ke wo wahan aye, hai na?
Tou, acha hoga agar tum apna waqt yahan office mein guzaaro.
Lekin shukriya.
Theek hai. Agar kisi cheez ki zarurat paray tou call karna.
Hum is jagah pehlay bhi taqreeban hazaaron baar aachukay hain.
Haan, isi liye main apna naya khilona laaya hun.
Paish-e-khidmat hai Mr. Terrific ka supersonic spectrograph.
Yeh Black Siren say niklanay wali Earth2 Sonic frequencies
ko istemal kar kay usay light imaging ke saath mila kar
us jagah ki holographic naqal banata hai jis raat yeh sab huwa tha.
-Kya yeh... -Laurel hai.
Kya yeh raing rahi hai?
Nahi.
Usay ghaseeta gaya tha.
Aisa lagta nahi hai wo jawaabi hamla kar rahi thi.
Tumhari goli usay choo kar nikal gayi hogi, D.
Achi baat hai.
Ab humein usay dhoondna hoga is say pehle ke baaqi log kuch ulta seedha kardein.
Ulta seedha kaisay?
Oliver is baat pe ziada tawajja nahi de raha hai.
Oliver bas raqam wapas laanay par tula huwa hai.
Wo har us baat pe yaqeen karlega jo Laurel us say kahegi.
Kya humein us raqam ko wapas laanay ke liye fikarmand nahi hona chahiye?
Shehar ko nuqsaan ho raha hai.
Janti hun, lekin is baat ka pata laganay ke liye aur bhi ba-asar tareeqay hain
ke usnay paisay kahan chupa rakhay hain.
Tum usay aziyat denay ki baat kar rahi ho.
Aur aisa lag raha hai tum us par reham khana chah rahe ho.
Curtis, hum Vince ka badla
aur shehar ka paisa wapas haasil us par tashadud karke hi kar saktay hain.
Aray, zara yeh dekho.
Paihyay ke nishaan.
Agar yeh usi gaari ke nishaan hain jo usay ghaseet kar lekar gaye hain
tou is say humein maloomat mil sakti hai.
Chalo dekho ke kaheen aur saboot chhoray hongay.
Main yeh us noodle shop say laaya hun jo meri beti bohot shoq se khaati thi.
Main kabhi kisi noodle shop par nahi gayi hun.
Taaluq jahan se bhi ho garam aur khatti khoraakh
shifayaab honay mein madad karti hai.
Aur mujhe lagta hai mere pass shayad hum teeno ki aik tasweer hogi.
Kya tum bas bhi karogay?
Main tumhein pehlay bhi bata chuki hun mere andar aisi koi cheez nahi hai
jisay tabdeel karnay ki zarurat hai yaa main tabdeel karungi.
Janti ho...
tum nay mujhay jaanay diya...
bajaye mera qatal karnay kay jaisa ke James chahta tha.
Tum Vincet Sobel ko maarnay mein hichkicha rahi thi.
Hichkichayi bas usay qatal karnay say pehlay thi.
Haan.
Tum nay kaafi na-qabi-e-bayaan cheezein ki hain.
Kya tumnay kabhi khud say yeh sawaal kiya hai?
Tum baap ke saaye ke bagair pali bari ho.
Mere andazay kay mutabiq tumne apni puri zindagi baap ki talash mein guzaari hai.
Zoom...
...Adrian Chase...
...Cayden James.
Cayden ko mila kar...
yeh sab log maaray ja chukay hain. Usay kal raat qatal kar diya gaya tha.
Aisa lagta hai mujhay baap ki jagah ke liye aik naye umeedwar ki zarurat hai.
Hichkichaye bagair apni darkhwaast bhejein.
Tumhein kisi ki zarurat nahi jo tumhein bataye ke zindagi mein kya karna hai?
Keh bhi wo shakhs raha hai jisnay mujhay kisi na-maloom muqaam par
aik cabin mein rakha huwa hai.
Tum jab bhi jana chaaho jaa sakti ho.
Lekin mera khayaal hai ke...
bohot lamba waqt hogaya hai...
tumhein mauqa mile hue ke tum apni zindagi mein kya chahti ho.
Tou mainay socha main aisa karnay ke liye...
tumhein thora mazeed waqt dun.
Mujhay tou bohot umeedein hain...
lekin tum hi ko tabdeel hona parega.
Ajeeb baat hai.
Mujhe waqai mein garam aur khatta soup pasand hai.
Shayad meri soch se bhi ziada hamare andar aik jaisi cheezein hain.
Tumhein apni Laurel ki aur bhi baatein mujhe bataani chahiye.
Waisay, luminol khoon ke nishaan dhoondne mein apna kaam tou kar raha hai.
Haan. Itna ziada khoon hai ke humein luminol ki zarurat nahi hai.
Kisi ne is jagah ki safayi ki hai.
Haan, kyunke itna khoon ka ziya huwa hai ke mujhe nahi lagta wo khud bhaagi hogi.
Tou kisi ne bhaagne mein uski madad ki?
Nahi. Koi usay apne saath lekar gaya hai.
Main yaqeen karna nahi chahti, lekin karna parega.
Iss say pehlay ke woh koi ulti seedhi harkat karein hamein usay dhoondna hoga.
Agar wo pehlay se aisa nah kar chukay hon.
Is print say humein koi madad sooragh kyun nahi mil raha?
Aisi baat nahi hai.
Hum SCPD criminal database ki jaani maani gaariyon ko radh kar chukay hain.
Jis ke baad bhi hamare pass laakhon aur bhi gaariyan bachi hain.
Jiska yahi matlab hai ke hamare pass koi sooragh nahi hai.
Rene theek keh raha hai. Yeh cheez thaka denay wali hai.
Yeh kya huwa?
Kahan hai wo?
Hum jantay hain Black Siren tumhare pass hai.
Agar usay kuch huwa, tou shehar tabah hojayega.
Ruko. Black Siren hamare pass nahi hai.
Wo hum khud hi dhoond lengay.
Tum nay humari baat par yaqeen karna kab chhora?
Jab say tumnay uski jaan lenay ki koshish ki.
Agar uski jaan gayi, tou wo paise hamesha ke liye chale jayenge.
Hamesha ke liye, Vincent Sobel ki tarha.
Jab uski jaan ko khatra tha tab Green Arrow kahan tha?
Tumhari team unke bichaye huway jaal mein phas gayi.
Agar tum hamare saath ajate, tou Vincent ki jaan bach jaati.
Uska naam bhi apni zaban se mat lou.
Thermal imaging bas humein andar chhay heat signatures dikha raha hai.
Matlab, agar Laurel yahan mojood hai, tou uska...
-darja-e-hararat garam nahi hai. -Kya tum humein hack kar rahi ho?
Hamara system hack mat karo, Felicity?
Main hack nahi kar rahi. Main hack kyun karungi...
Haan, taqneeqi tor pay main tumhein hack kar rahi hun.
Aisa tum pehli baar nahi kar rahi.
Nahi, pehli baar nahi hoga.
Isnay pehlay bhi tum sab ka pata lagaya...
kyunke humein janna tha aaya tum mein say kisi ne humein dhoka tou nahi diya.
Tum mein say kisi ne aisa kiya hai.
Us ghalti ki saza tum pehlay say Rene ko de chukay ho.
Bas buraai yeh hai ke yeh Laurel Lance ki tarha nahi dikhta, Oliver
kyunke agar yeh uski tarha dikhta, tum isay khoon karne par bhi maaf kardete.
Guys, hum is baat ko lekar larayi karnay wale hain kya?
Haathapaayi wali larayi?
Apni team ko qaaboo karo, Curtis aur tou shayad zarurat na paray.
Ruko.
-Tum log hamare bunker mein ghus aye ho. -Curtis, aik baar baat ghor say sunlo.
Aray, aray, nahi. Main...
Mujhay waqai lagta hai Oliver larayi karna chahta hai
kyunke tum apne tamaam masail ka hal isi tarha nikaltay ho.
Aisa karnay say tum hero nahi banjatay.
Balkay aik badmaash ban jatay ho.
Aur yeh sharamnaak baat hai...
kyunke usay kitna bura lagega jab usay yeh baat pata lagegi.
Tum jantay ho main kiski baat kar raha hun, Hoss?
William.
Mujhay nazar andaaz mat karo.
-Hey! -Hilna mat.
-Tum hum par goli chalaoge, Dig? -Chala dou.
Tou yahi tumhara mansooba tha, hai na?
Hamare bunker ki talaashi karna.
Aur tum sochtay ho hum tum par bharosa kyun nahi kar saktay.
Humein ab sochnay ki zarurat nahi hai.
Laurel yahan nahi hai. Chalo chalein.
Tumhein bata dena chahti hun...
hum usay dhoond kar rahengay.
Aur jab aisa hoga, dua karna ke tum wahan mojood nah ho.
Aap kisi par bharosa kartay hain.
Lekin phir wo aap ki sikhayi huwi triple worm blue cabalt hack
ka istemaal aap hi ke khilaaf kartay hain.
Uff Khuda. Main yaqeen nahi kar sakti ke humne kabhi unke saath kaam kiya hai.
Tum "saath" keh rahi ho lekin tumhara matlab hai "unke liye" kaam kiya hai.
Unhon nay kabhi barabari ka sulook nahi kiya.
Perimeter alarms ko reset kardiya hai.
Aur main tumhari choti si tech ka bhi istemaal kiya, Curtis.
Tumnay kya kiya?
Tumhein waqai laga tha main chahunga Oliver mujhpar haath uthaye?
Kya tum puri baat batana chahogay?
Mainay Oliver ke jism par Curtis ki audio chip nasb ki.
Agar agar unhein Laurel ke baray mein kuch pata laga...
humein bhi unki khabar hojayegi.
Jaisi karni, wesi bharni, hai na?
Mujhay yeh batanay mein, jo ke afsos kay sath bohat waazeh hai.
Lekin chunkay Dinah ki team ke pass Laurel nahi hai humein kuch pata nahi lagega.
-Kuch bhi nahi. -Yeh sach nahi hai.
Hamare pass aise saabqa teammates hain
jo humsay ab pehle se ziada nafrat karte hain.
Filwaqt unki parwa nahi kar sakta.
-Hamare pass bohot kam waqt bacha hai. -Kya main Lyla say madad maangu?
Main tumhari baat ki qadar karta hun, John lekin main nahi chahta
ke kisi aur giroh ko Black Siren ka pata lagay.
Phir wohi baat.
Wo achanak is dunya say ghayab nahi ho sakti.
Kya tumhein pura yaqeen hai? Taqneeqi tor par wo kisi dusri Dunya say ayi hai.
Humein usay dhoond hoga...
kyunke aur koi chaara nahi hai.
Quentin.
Thea, tum yahan kar rahi ho? Tum mera peecha kar rahi ho?
Haan, mujhe pata tha tum mujhse kisi baray mein jhoot bol rahe ho.
Mujhay andaza nahi tha yeh baat thi.
-Acha, abhi yeh so rahi hai. Please. -Tumnay mujhay bataya kyun nahi tha?
Mujhay laga hum saath kaam kar rahay hain.
Main nahi chahta tha tumhein is wajah say
Oliver say jhoot bolna paray, theek hai?
Lekin main jo kar raha hun wo sahi hai, theek hai?
Mujhay lagta hai main isay samajhne ki koshish kar raha hun
lekin tumhein iske jaagnay se pehlay yahan say jana hoga. Please.
Theek hai par kya tumhein kamazkam itna pata laga ke wo raqam kahan hai?
Main wo pata laganay ki koshish kar raha hun.
Dekho, main janti hun tumhare liye woh
aur sab kuch kitna maenay rakhta hai. Main samajh sakti hun.
Lekin us raqam ke bina hamara shehar tabah ho raha hai.
-Humein wo raqam talash karni hogi. -Theek hai. Theek hai.
Aur main is say yeh baat puchunga.
Lekin yeh... yeh...
Isay nahi lagta is say koi zabardasti kar raha hai.
Tumharay pass bohot kam waqt bacha hai.
Mujhay Ollie ko call karke yeh kaam karwana hoga.
Maaf karna, lekin tumhara bhai bina ghussa kiye yeh baat nahi puch sakta, samjhi?
Aur hum dono jantay hain, ke main wo waahid shakhs hun
jo is say wo maloomat nikalwa sakta hun.
Phir tou aap bohot khushfehmi ka shikaar hain, Daddy,
lekin Thea sahi keh rahi hai.
Aap ko apne jigri dost ko bula lena chahiye.
Thea, jitna jaldi ho sakay ga main City Hall pohonch jaunga.
Ollie, main office mein nahi hun.
Kahan ho tum?
-Quentin aur Laurel ke saath. -Kya?
Kya tum theek ho? Usnay tumhein takleef tou nahi pohonchayi?
Haan, main theek hun. Fikar mat karo.
Abhi yeh is halat mein nahi hai ke zor say cheekh maar sakay.
Quentin iska aik cabin mein khayaal rakh raha hai.
Quentin ne usay yahan chupa kar rakha huwa tha.
Maaf karna lekin yeh maamla thora pecheeda hai, theek hai?
Nahi, Quentin, itna bhi pecheeda nahi hai.
Acha, seedha muday par atay hain.
Mainay suna ke shehar ko bachanay keliye kam waqt bacha hai.
-Raqam kahan hai? -Fikar mat karo.
Main tumhein sab kuch bataungi jab tum is mulk se nikalnay mein meri madad karogay.
-Aisa nahi ho sakta. -Tou phir raqam bhi bhool jao, Ollie.
Aur main isi liye tumhein wo raqam wapas de rahi hun
kyunke mujhay tumhari us pagal dost se peecha churwana hai.
Theek hai.
Speedy, mujhay pata bhejo.
Yeh tou hamari soch say ziada asaan tha.
Oliver Vince ko jalane ke liye taiyar hai, lekin us qaatil ko jane de raha hai.
Tum theek keh rahi thi, D.
Oliver ne Laurel ki baat man li.
Shehar ko is tarha wo paisay nahi milengay.
Ye hamari zimedaari hai.
Kya tum bug ka pata laga saktay ho?
Tum janti ho main aisa kar sakta hun.
Phir taiyaar hojao.
Chay meel ki dur par. Baayein taraf muro.
Felicity, dekho tumnay apna seatbelt baandha huwa hai?
Haan, bandha huwa hai. Kyun?
Koi hamara peecha kar raha hai.
Unhein pata lag gaya hai.
-Tumhein lagta hai yeh wohi hain? -Honay tou wohi chahiye.
Unhon nay humein dhoonda kis tarha?
-Aray nahi... -Kya?
Yeh dekho.
Rene chahhta tha main us par haath uthaun.
Us say farq nahi parta. Ab woh peechay reh gaye hain.
Kya tum unhein peechay hi rakh saktay ho?
Tum bhool gaye ho tumnay chay saal pehlay mujhay nokri par kyun rakha tha.
Yeh tou achi khabar hai.
Yeh tou Alanis Morissette ke darjay ka tanz tha.
Lekin koi baat nahi.
-Hello, Ollie. -Raqam kahan hai?
Kya hum pehlay is baray mein baat nahi kar chukay?
Raqam nahi milegi jab tak main is mulk se hifazat ke sath nikal nahi jaun.
Tum mutalbay karnay ki halat mein nahi ho.
Main tumhein ghalat saabit karne ki 70 million mukhtalif wajoohat
-bata sakti hun. -Theek hai.
Nahi. Oliver, Oliver, please, please.
Dinah ne isay khauf mein mubtala kar diya hai.
Aur yeh baat saabit bhi hogayi hai.
Laurel ko humaray tahafuz ki zarurat hai.
Isi liye tumhein mujhay apne saath chalnay dena chahiye.
Main yaqeen dihani karunga ke tum is mulk se hifazat ke saath niklo
aur phir hum saath mil aik nayi zindagi ka aaghaaz karengay.
Quentin, yeh pagalpan hai.
Kya baat hai.
Kya kaarkardagi dikhai gai hai, lekin chunkay mujhe pata lag gaya hai
ke tumne yeh sab raqam ki khaatir kaha tha main tumhare saath nahi jana chahti.
Darasal, Thea pehlay sahi keh rahi thi.
Mainay apni tawajja raqam se ziada tumhein samajhne mein markooz ki huwi thi
lekin mera manna hai ke agar mushkil waqton mein...
aap ka koi saath denay wala ho...
tou aap jurm say bach jatay hain.
Yeh pata karnay ka hamare paas yahi acha mouqa hai.
Agar kuch arsay baad, tum meray saath nah rehna chaho...
tou main chala jaunga. Main waada karta hun.
Ab faisla tumhein karna hai.
Apna sun block utha lou.
Main hamesha say kisi garm mulk mein rehna chahti thi.
Quentin...
Jaisay hi yeh is mulk say baahir qadam rakhegi
tumhara naam bhi un logon ki fehrist mein ajeyaga jinka is ne qatal kiya hai.
Main yaqeen ke saath kehta hun aisa nahi hoga.
Aur tumhein is par itna bharosa hai...
jo tum khud ki zindagi, aur shehar ko khatray mein daal rahe ho?
Mujhay is baat ka jawaab dou.
Main bharosa karta hun.
Phir mujhay bhi is par bharosa hai.
Bohot huwa.
Main un logon ko us qatil ko aisay azaad kartay huway nahi dekh sakti.
-Hum unhein dhoond nikalengay. -Kaisay?
Unhon nay hamare bug ko keeray ki tarha phenk diya.
Shayad main janta hun kis tarha.
Lekin us say John ko takleef hogi.
Tum aise keh rahe ho jaise is se maamla khatam hojayega.
Usi banday ki wajah say mujhay goli lagi thi, Hoss.
Curtis, yeh John ke baray mein humdardi lenay ka waqt nahi hai.
Nahi, mera matlab is say John ko jismani takleef...
pohonchegi.
Unhein kisi bhi qeemat par dhoond nikalo.
Union ke numaindon ki mohlat jald khatam honay wali hai.
Puray saarray teen ghatnay ka waqt bacha hai.
Fikar mat karo. Humaray jaatay hi shehar ko raqam wapas mil jayegi.
Aisa hi hona chahiye.
Tumhari naqli shanakht taqreeban taiyaar ho chuki hain.
Tum baap-beti ke safar ke liye zaati jahaz ka aik tarfa ticket taiyaar hai.
Bas apni us intiqaami chirya ko mera pata laganay mat dena.
Hey! John?
Iske haath mein takleef ho rahi hai.
Iska masnooyi haath nakaara hogaya hai.
Koi hamara muqaam jaan'nay ke liye hack kar raha hai.
Yeh "koi" zaroor Curtis hi hoga. Unhein humara pata laga gaya hai.
-Kya tum John ka haath theek kar sakti ho? -Main chip ko reboot kar rahi hun.
Isay mukammal tor pay qaabil-e-istemaal bananay mein thora waqt lagega.
Tumhein kuch dair ke liye apnay puranay zakhmon par takleef mehsoos hogi.
Main taiyaar hun.
Aur kitna waqt bacha hai?
Us waqt say hisaab lagayen jab say humne usne peecha churwaya hai
aur ab unhon nay John par hamla kiya, tou is bina par ziada waqt nahi hai.
Maaf karna lekin dusri team agar itni ghussail aur nazdeek mein hai
tou main akaila iski hifazat nahi karsakunga.
Tumhein zarurat bhi nahi hai.
Kya tum apni purani team say larogay? Yeh tou pagalpan hai.
Yahan say nikalnay ki taiyaari karo.
Aik meel ke baad dirt road ki taraf gaari morna.
Tum wapas humein sahi raastay par le kar aagaye ho, Mr. T.
Mujhay ab unn bewakoofon par tars aaraha hai.
Kya wo jantay hain ke humein unka pata maloom hai?
Yaqeen jaano. Unhein is baat ka ilm hai.
Yeh raha wo mor.
Suno.
Laurel aik meta-human hai.
Main janti hun jo log uski hifazat kar rahe hain wo hamare dost hain.
Agar tum pichay hatay yaa agar hum mein say kisi ne un par haath nahi uthaya
tou wo humein takleef pohonchayengay.
Aur Laurel aur shehar ka paisa bhi hamare haath say nikal jayega.
Baat samajh mein ayi?
Yeh sonic dampener arrow hai.
Mainay kabhi socha nahi tha hum isay Dinah ke khilaaf istemaal karengay.
Kuch aur soch rahay ho?
Yaar, sab say acha yeh hosakta hai...
ke Laurel apnay kiye ki saza say bach jaaye
aur hum unhein dukh pohnchaayen, jo hamare dost hua kartay thay.
Lekin hum shehar ko barbaad honay say bacha lengay.
Lekin aakhir kis qeemat par?
Jo log isay talash kar rahe hain
agar wo Curtis, Dinah aur Rene ki jagah koi aur hota...
-kya tum mujhsay yeh sawaal bhi kartay? -Nahi.
Nahi.
Lekin meray dimagh mein bas yeh baat chal rahi hai...
ke agar iski shakal Laurel jaisi nah hoti tou ke kya hum tab bhi aisa hi kartay?
Suno, yaar, tum jo bhi faisla karogay us mein main tumhare sath khara hun, Oliver.
Hamesha khara raha hun, aur hamesha khara rahunga.
Humein is baat pe ghor karna chahiye...
ke apne saabqa teammates par hamla karna
aisi hud hai jo hum kabhi paar nahi kar saktay.
Main itefaq karta hun is baat par.
Lekin wo hud pehlay unhon nay paar ki.
Peechay ke raastay gaari le jao aur palat ke wapas mat aana.
Hum us team ko tumhara peecha karnay say rokengay.
Tumhein shehar ke paisay dou ghantay ke andar mil jayenge.
Yeh mera tum say waada hai.
Mere liye larnay ka shukriya.
Main yeh tumhare liye nahi kar raha hun.
Lekin jab yeh sab khatam hojayega
nah main kabhi tumhara naam sunna chahta hun...
aur nah hi kabhi tumhari shakal dekhna chahta hun.
Yeh kaam mujh par kyun nahi chor detay?
Sharam ki baat hai ke tum ab cheenk nahi maar sakti.
Tumhara muqaabla karnay mein ab maaza nahi aega.
Meri jaan, mujhay tumhari jaan lenay ke liye cheenk maarne ki zarurat nahi hai.
Tumnay hudh paar karli.
Mujhay tumhari harkat par yaqeen nahi aaraha.
Tumhari wajah say John ko bohot takleef pohonch sakti thi!
Aur tum shehar ko usi tarha nuqsan dogay agar tum logon nay isay janay diya.
Aisa kuch nahi huwa hai jisay sudhaara nahi jaa sakta.
Main nahi keh raha ke iska nateeja acha niklega
lekin kamazkam shehar ko uska paisa wapas mil jayega.
-Yeh insaaf tou nahi huwa, Hoss. -Bohot huwa.
Hum pehlay bhi is par behas kar chukay hain.
Hum jantay hain tumnay kya faisla kiya hai.
Ab anjam par pohonchane ka waqt huwa jata hai.
Dinah.
Aik aur qadam bhi agay mat barhana.
Jaa kar gaari mein betho.
Rene.
-Tum apne teer zaaya kar rahe ho. -Kya waqai?
Rene, ruk jao!
-Ruko! -Kya tum pagal ho?
Haan, zaroor hungi! Haan.
Bhaago!
Theek hai. Chalo, chalo.
Jaa kar Curtis ki madad karo.
Sab theek hai. Hum pohonchne wale hain, Laurel.
Ghabrao mat.
Laurel, Laurel, utho.
Humein jana hoga. Humein jana hoga.
-Humein agay barhna hai. -Quentin. Quentin.
Mere peechay rehna.
-Dinah, tum aisa nahi kar sakti. -Hat jao meray agay say.
Tum aisa nahi kar sakti. Please aisa mat karna.
Dinah, kuch mat karna...
Aakhri mouqa de raha hun, Rene.
-Laite raho! -Hargiz nahi.
-Hey, kya sab theek hain? -Hum guzara kar lengay.
-Kya tum sambhaal saktay ho? -Haan.
Hum unhein rok saktay hain. Chalo chalein.
Jab tumnay Vince ki jaan li thi...
kya tumhein bhi aisa hi mehsoos huwa tha?
Mujhay maaf kardou. Mujhay maaf kardou.
Ab baat maafi say kaayi agay nikal chuki hai.
Dinah?
Agar humnay iski jaan li...
ou hamare haath se paise bhi jayengay lekin agar hamare paas paise hotay bhi...
phir bhi tum aisa nahi kar sakti.
Uff Khuda. Mujhay aisa karna hoga, Curtis.
Tumhein pata hai mujhay iski jaan leni hogi.
Mujhay Vince ke liye insaaf lena hoga.
Dinah, apne ird gird dekho.
Humara aik dusray ke saath sulooq dekho. Kya tumhein yeh insaaf lag raha hai?
Yeh sab unki ghalti hai.
Phir tum bhi bilkul Oliver ki tarha baat kar rahi ho.
Humnay yeh team isi liye banayi takay hum uski tarha nah banay.
Dinah, main aaj shuru nahi karna chahta.
Main us qaid khanay mein wapas nahi jaungi!
-Maaf karna. -Hum ab bhi usay pakar saktay hain.
Nahi, tum nahi kar saktay.
Aur mazeed taqat ka istemaal karnay nahi dunga.
Mujhay unki zarurat bhi nahi hai.
Isay ab bhi takleef ho rahi hai.
Ab reham khanay ka waqt nahi hai, Curtis.
Abhi tou bas khel huwa hai.
Rene!
Quentin!
Kya tum theek ho?
-Aakhir ho kya raha hai? -Humein hospital pohonchna hoga.
Abhi isi waqt!
Laurel ka kuch pata laga?
Uske bhaagnay ke nishaan nahi mil rahay.
Mujhay nahi lagta wo un zakhmon ke saath ziada dur jaa payegi.
Tumhari tabiyat kaisi hai?
Aisa kuch nahi jo Felicity theek nah kar sakay.
Mujhay ab bhi yaqeen nahi ho raha ke Curtis ne aisa kiya.
Mera matlab, tumhari haath mein lagi chip ke saath cherkaani karna ghalat hai.
Yeh hamari company ka namoona hai.
Matlab usnay tumhein takleef pohoncha kar bohot ghalat kiya.
Bohot hi ziada ghalat kiya.
Aisa bhi nahi ke humnay bhi unhein takleef nahi pohonchayi.
Kya kisi ko Rene ki halat ka pata hai?
Uski... Uski halat bohot kharab lag rahi thi.
Usay paanch mahine pehle goli lagi thi. Uska zakham dobara khul gaya.
Humein hospital jana chahiye.
Humein uski kheriyat dariyaaft karni chaahiye.
Agar kisi ko yahan 70 million dollars nahi milay
tou jald wo hospital bhi nahi rahega.
Suno, Laurel humein call karegi, theek hai?
-Wo zaroor call karegi. -Nahi, wo nahi karegi.
Janta hun hum sab ki bohot khuwahish hai ke...
wo hamari khoyi huwi Laurel jaisi hoti.
Wo waisi nahi hai.
Humein sahafiyon say baat karnay ki taiyaari karni chahiye.
Quentin sahi keh raha hai. Humein jaa kar Rene ko dekhna chahiye.
Us say meri taraf say maafi maang lena please.
-Mainay bohot bari ghalti kardi, Thea. -Nahi, Quentin. Tumnay...
bas apni beti par ziada hi yaqeen kar liya tha, samjhay?
Isay ghalti karna nahi kehtay.
Aur eham baat ye hai ke woh tumhari beti hai.
Haan.
Kis hisaab say?
Uske waalid ki nazar say.
Koi khabar?
Haan.
Mere khoon mein ab 90 feesad coffee hogayi hai.
Theek hai.
Mainay yeh mazaaq isi umeed ke saath kiya ke tumhein hasi aegi, lekin...
shayad yeh mazaaq karnay ka sahi waqt nahi hai
tou main bas khamosh...
Rene ke baray mein kuch pata nahi chala hai.
Wo kaayi ghanton say uska ilaaj kar rahe hain na?
Haan.
Lekin, janti ho...
Rene bhi bohot ziddi banda hai.
Wo apni mout Oliver ke haathon nahi honay dega.
Haan.
Dinah.
Yeh jo bhi Laurel ka maamla hai...
abhi tak khatam nahi huwa hai.
Jaisay hi Rene ki halat theek hojayegi...
hum usay dhoond nikalenge aur usay giraftaar karengay.
Hum Vince ka badla lekar rahengay.
Yeh sab kehnay ka shukriya.
Agar tum nah hotay tou main Vincent ki mout ka badla Laurel ki jaan lekar karti.
Qatal karna insaaf nahi hota.
Main tumhari shukarguzaar hun...
ke tumnay mujhay aisa karnay say rok diya tha. Tou...
Meri baat karaamaad saabit huwi kyunke mujhay tum par yaqeen tha, Dinah.
Aur mainay T Spheres plan B ke tor pay bhi rakhay thay.
Shehar numainday muntazir hain
aur unhein nah hi paisay ka pata hai nah hi yeh ke khazane mein paise kam hain.
Tumhein hamare saath chalnay ki zarurat nahi hai.
Agar tum tanqeed ka samnay karogay tou main tumhare saath mil kar samna karunga.
Mujhay nahi pata main un say kya kahun.
Yeh tumhari ghalti nahi hai, Ollie.
Main is shehar ka naazim hun, Speedy.
Mainay Star City ko mehfooz rakhne ka wada kiya tha lekin mainay aisa nahi kiya.
Main nahi kar saka aur...
main qasam khata hun main iski bharpayi karunga, lekin main...
Bas yahi bolna, theek hai, Ollie?
Tum unhein yahi sab bolna.
Please, please.
Main...
Main sab ko agaa karna chahta hun ke jo raqam...
humsay cyber deshatgard Cayden James nay batori thi, wo wapas hasil nahi kar sake.
Aur aap se sach kahun tou main nahi janta wo raqam kabhi wapas milegi bhi yaa nahi.
Main nay sab se waada kiya tha ke main wo raqam dhoond nikaalunga
jo Metro area ko bina kisi rukawat ke chalata rahunga lekin...
main bohot mazrat chahta hun. Is shehar ke naazim ki hesiyat say...
mainay aap ko sab ko mayoos kiya hai.
Main janta hun aap ka bharosa mujhpar se zara uth gaya hai
lekin mera bharosa...
Star City ke shehriyon ke liye ab bhi zinda...
Mayor ki qismat tou bad say badtar hoti jaa rahi hai.
DA Armand.
Kya baat karnay ka waqt hai?
Queen ke khilaaf mera case bohot kamzor hai.
Aur arsay mein yeh baat Jean Loring ko pata lag jayegi.
Aur tum yeh mujhay kyun bata rahe ho?
Mainay kuch aisi cheez dhoondi hai jis say Queen barbaad ho sakta hai...
lekin mujhay tamaam giraftaar karnay wale chahiye hongay.
SCPD ki tamaam wasail ki zarurat hogi.
Ab samajh araha hai Mr. Diaz tumhein itna pasand kyun karte hain.
Achi khabar nahi hai.
Mr. Ramirez ke seenay mein andoorooni chhot ayi hai.
Hum seenay mein behtay khoon ko roknay mein kamyaab tou hogaye
lekin chhot ki wajah say unke phaiparay ne kaam karna bund kardiya hai.
Ab aap ke dost ki zakhmon ki shiddat ko mad-e-nazar rakhte huway,
main yeh tajweez karungi ke inhein Star City se baahir kisi hospital
mein bheja jaye jahan unhein zarurat ke mutabiq ilaaj mil sake.
Mr. Ramirez abhi araam kar rahe hain.
Aap ko aur aap ke doston ko un say milnay ke liye intezaar karna parega.
Konsay dost?
Humein laga Rene isi hospital mein hoga.
Wo bilkul isi hospital mein hai.
Tumnay dekha Oliver ne uski kya halat ki hai.
Haan.
Rene ki tabiyat kaisi hai?
Tumhein yeh sawaal karnay ka bilkul bhi haq nahi hai.
-Tum dounon yahan se chale jao. -Nahi.
Nahi, jab tak tum Rene ki kheriyat nahi bataogi.
-Yeh koi... -Bas karo.
Tum logon ko samajh nahi aarahi?
Hamari sirf tumsay larayi hi khatam nahi huwi.
Hum tum teeno say har qism ka taaluq bhi khatam kar rahe hain.
Hum tum se nah kabhi mil ke kaam karengay aur nah hi kabhi koi raabta karengay.
Chalo.
Theek hai.
Main nahi janti aaj konsa din hai.
-Kya tum theek ho? -Main wahan say bhaag ayi hun.
Mujhay...
Mujhay shayad dou saal pehlay agwa kar diya gaya tha.
Mujhay nahi pata. Mujhay...
Tumhara naam kya hai?
Laurel.
Laurel Lance.